**NÁVRH**

**Všeobecne záväzné nariadenie č. 3/2025**

**Obce Dolné Zahorany**

**o miestnom poplatku za komunálne odpady a drobné stavebné odpady**

Zverejnené na úradnej tabuli a webovom sídle obce dňa: 15.10.2025

Dátum začiatku-ukončenie pripomienkového konania: 15.10.2025 - 30.11.2025

Dátum zvesenia návrhu VZN dňa: 30.11.2024

Schválené VZN zverejnené na úradnej tabuli a webovom sídle obce dňa: .....12. 2025

Obecné zastupiteľstvo obce Dolné Zahorany na základe originálneho výkonu samosprávy podľa§ 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

 **Základné ustanovenie**

Obec Dolné Zahorany týmto VZN ukladá s účinnosťou od 1.1.2026 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitostí miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z. Toto všeobecne záväzné nariadenie upravuje:

* stanovenie sadzieb poplatku v nadväznosti na zavedený zber odpadu,
* určenie spôsobu vyrubenia a platenia poplatku,
* stanovenie podmienok pre vrátenie, zníženie a odpustenie poplatku.

Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

Obec Dolné Zahorany stanovuje sadzbu poplatku podľa §78 ods.1 písm.b.,

Vo výške 0,0416 EUR/najmenej 0,01 eura a najviac 0,2 eura/ za nevážený množstvový zber komunálneho odpadu a drobného stavebného odpadu za jeden liter alebo dm3 komunálnych odpadov,

Určuje poplatok za nádobu o objeme:

**120 l. vo výške 6,00,- EUR,**

**240 l.vo výške 12,00,-EUR**

**Za každého jedného obyvateľa obce je minimálny odber žetónov 5 ks/rok.**

**§ 5**

**Postup obce pri vyrubení poplatku, splatnosť poplatku**

**a spôsob zaplatenia poplatku**

Poplatok podľa § 4 ods. 1 písm. b) a odsek 2 tohto VZN je splatný v hotovosti do pokladne obce najneskôr do 31.05. bežného roka.

**§ 6**

**Zníženie poplatku**

Obec zníži poplatok poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.

Podmienky pre zníženie poplatku sú:

a) písomná žiadosť o zníženie poplatku,

b) musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľností, úmrtie a pod.).

3. Doklady, ktoré je pre účely vrátenia poplatku poplatník povinný predložiť obci, predstavujú najmä doklady preukazujúce vznik nároku na vrátenie, uvedené v ods. 2 písm. b) tohto VZN.

**§ 7**

 **Zrušovacie ustanovenie**

Týmto VZN sa zrušuje všeobecne záväzné nariadenie obce Dolné Zahorany č.5/2024.

**§ 8**

**Záverečné ustanovenie**

Na tomto VZN obce Dolné Zahorany sa uznieslo obecné zastupiteľstvo obce Dolné Zahorany dňa............. svojím uznesením č. ................ a toto VZN nadobúda účinnosť 1. januára 2026.

 \_\_\_\_\_\_\_\_\_\_\_\_\_\_\_\_ \_\_\_\_\_

 Barnabáš Kováč-starosta